Air Volgan CRJ200.
Adria Airwaysin CRJ200 Star Alliance -maalauksessa.
Konetyypin ohjaamo.
Air Nostrumin kone laskeutumassa.
Lufthansan CRJ100.
**Bombardier CRJ100** ja **CRJ200** ovat Bombardier Aerospacen valmistamia matkustajakoneita, jotka on suunniteltu alueellisille lennoille. Konetyypin ensilento lennettiin 10. toukokuuta 1991, jonka jälkeen menestyksekästä konetyyppiä on valmistettu yhteensä 1 021 kappaletta. Viimeinen CRJ-malliston kone toimitettiin yhdysvaltalaislentoyhtiö SkyWest Airlinesille 28. helmikuuta 2021, päättäen koko CRJ-ohjelman 30 vuoden jälkeen.

Kehitystyö
----------

Konetyyppi kehitettiin LearStar 600 -konetyypistä, jonka valmistusoikeudet Canadair osti vuonna 1976 Learjetiltä. Konetyypin leveä runko sai Canadairin insinöörit pohtimaan koneen pidentämistä, mikä olisi ollut helppo toteuttaa. Suunnitelmat ehdittiin jo laatimaan valmiiksi pidennettyä Challenger 610E -konetyyppiä varten, mutta projekti peruutettiin vuonna 1981 ja se jäi toteuttamatta.

Bombardier Aerospace osti Canadairin vuonna 1986. Uusi suunnittelutyö pidemmästä konetyypistä aloitettiin vuonna 1987. Projektille annettiin nimeksi Canadair Regional Jet, josta CRJ on lyhenne. Projekti käynnistettiin virallisesti keväällä 1989.

### CRJ100

Ensimmäinen suunnittelupöydältä ilmaan saatu konetyyppi oli **CRJ100**, joka suoritti ensilentonsa 10. toukokuuta 1991. Konetyyppi sai sertifioinnin vuonna 31. heinäkuuta 1992. Toimitukset asiakkaille alkoivat lokakuussa, jolloin Lufthansa vastaanotti ensimmäisen koneen.

CRJ100-konetta venytettiin 5,92 metriä, siipiä vahvistettiin ja muokattiin sekä kaksi hätäpoistumistietä lisättiin siipien kohdille. Tyypillinen matkustamomodifikaatio on 50 matkustajalle, enimmillään konetyyppi voidaan modifioida 52 matkustajalle. Kone varustettiin kahdella General Electricin CF34-3A1 -tyyppisellä suihkuturbiinimoottorilla. Siipien pinta-alan kasvun myötä myös koneen polttoainetankkien kapasiteetti kasvoi, mikä mahdollistaa pidemmän kantaman. Lisäksi laskutelineiden painorajoitukset pienenivät.

Myöhemmin konetyypistä kehitettiin **CRJ100ER**, jonka kantamaa oli pidennetty 20 prosenttia ja **CRJ100LR**, jonka kantamaa oli kasvatettu 40 prosenttia. Pidennetyllä kantamalla varustettujen koneiden tarkoitus on vastata paremmin yritysten ja yksityiskäyttäjien tarpeisiin.

### CRJ200

**CRJ200**-malliin Bombardier Aerospace toi uudet, tehokkaammat General Electricin CF34-3B1 -moottorit. CRJ200-malli julkistettiin vuonna 1995 ja ensimmäiset koneet toimitettiin asiakkaille 1996. Ensilento tapahtui joulukuussa 1995. Konetyyppi kehitettiin korvaamaan CRJ100.

Myös CRJ200-mallista kehitettiin pidemmän kantaman omaavat **CRJ200ER** ja **CRJ200LR**. Lisäksi kehitettiin **CRJ200B**-malli, joka soveltuu lentoihin kuumassa ilmastossa sekä ylängöillä ja vuoristossa. Pinnacle Airlinesin toiveesta kehitettiin myös **CRJ440**-malli, joka on 44-paikkainen ja soveltuvampi tietyille Yhdysvaltain sisäisille reiteille sekä mahdollistaa pienten yhtiöiden toimilupien mukaisen operoinnin.

Tammikuussa 2006 tuotanto keskeytettiin väliaikaisesti, mutta jo helmikuussa Bombardier Aerospace ilmoitti tuotannon jatkuvan huhtikuussa.

Mallit
------

**Canadair Regional Jet** on konetyypin markkinointinimi. Virallinen tyyppirekisterinimi on **CL-600-2B19**. Vuosien varrella konetyypistä on valmistettu useita variaatioita ja malleja.

CRJ100Alkuperäinen 50-paikkainen malli.
CRJ200Tehokkaammilla moottoreilla varustettu CRJ100-kone.
CRJ44044-paikkainen malli, Yhdysvaltojen sisäisille reiteille ja pienille yhtiöille tarjottu vaihtoehto.
Challenger 800/850Yksityissuihkukoneversio, liikematkustukseen.
CRJ500Suunniteltu 50-paikkainen kone, joka olisi perustunut Bombardier CRJ700 -sarjan malliin.

Käyttäjät
---------

|  |
| --- |
|  Armenia* Armavia

 Espanja* Air Nostrum

 Etelä-Afrikka* South African Express

 Georgia* Georgian Airways

 Intia* Air India
* Jet Lite

 Itävalta* Austrian Arrows

 Japani* Ibex Airlines
* J-AIR

 Kazakstan* Irtysh Air

 Kanada* Air Canada Jazz
* Voyageur Airways

 Kenia* Fly540
* JetLink Express

 Kiina* Kunpeng Airlines
* Shandong Airlines

 Libya* Libyan Airlines

 Pohjois-Makedonia* MAT Macedonian Airlines

 Meksiko* Aeromar
* MexicanaLink

 Nigeria* Arik Air

 Ranska* Brit Air

 Ruanda* RwandAir

 Ruotsi* NextJet

 Saksa* Eurowings
* Lufthansa

 Slovenia* Adria Airways

 Tanska* Cimber Air

 Turkki* AtlasGlobal

 Uganda* Air Uganda

 Unkari* Malév

 Valko-Venäjä* Belavia

 Venäjä* AirVolga
* IrAero
* UTair
* Ak Bars Aero

 Vuoristo-Karabahin tasavalta* Artsakh Air

 Yhdistynyt kuningaskunta* Flybe
* Maersk Air (British Airways Regionalille)

 Yhdysvallat* Air Wisconsin (US Airways Expressille)
* Atlantic Southeast Airlines (Delta Connectionille)
* Chautauqua Airlines (Continental Expressille)
* Comair (Delta Connectionille)
* Mesa Airlines (United Expressille, US Airways Expressille ja Go! Airlinesille)
* Mesaba Airlines (Delta Connectionille)
* Pinnacle Airlines (Delta Connectionille)
* PSA Airlines (US Airways Expressille)
* SkyWest Airlines (Delta Connectionille, United Expressille ja Midwest Connectille)
 |

Tekniset tiedot
---------------

| Malli | CRJ100 ER/LR | CRJ200 ER/LR |
| --- | --- | --- |
| Lentäjiä | 2 |
| Matkustamohenkilökuntaa | 1-2 |
| Istuinpaikkoja | 44-50 |
| PituusSiiven pinta-alaKorkeus | 26,77 m21,21 m²6,22 m |
| Moottorit (2 ×)Lentoonlähdön työntovoima (2 ×)Työntövoima (2 ×) | General Electric CF34-3A1 38,83 kN41,01 kN | General Electric CF34-3B1 38,83 kN41,01 kN |
| Suurin sallittu paino ilman polttoainetta | 19 958 kg |
| Suurin kuormausmäärä | 6 124 kg |
| Suurin sallittu lentoonlähtöpaino | 24 091 kg |
| Kantama | ER: 3 000 km LR: 3 710 km | ER: 3 045 km LR: 3 713 km |
| Normaali lentonopeus | Mach 0.78 (437 solmua) |
| Normaali lentokorkeus | 12 496 m |
| Tilauksia | 1 054 |
| Sertifioitu | Heinäkuu 1992 | 1995 |

Katso myös
----------

* Bombardier Canadair Regional Jet

Lähteet
-------

1. ↑  Bombardier Aerospace: "Program Status Report - Bombardier CRJ Series." *31.7.2010*. www.bombardier.com.  Arkistoitu 6.7.2009. Viitattu 21.5.2011. (englanniksi)
2. ↑  Kochan Kleps: Final Bombardier CRJ Comes off Production Line *Airways Magazine*.  1.3.2021.  Arkistoitu 17.3.2021. Viitattu 3.3.2021. (englanniksi)
3. 1 2 3 4 5 6  Airliners: "The Canadair CL-600 Regional Jet CRJ-100 & 200." www.airliners.net. Viitattu 22.5.2011. (englanniksi)
4. 1 2  Civil Aviation: "Bombardier CRJ Series 100 & 200." www.civilaviation.eu.  Arkistoitu 19.5.2012. Viitattu 22.5.2011. (englanniksi)
5. 1 2 3 4 5  Aerospace Tchnology: "Bombardier CRJ200 Canadair Regional Jetliner, Canada." www.aerospace-technology.com. Viitattu 22.5.2011. (englanniksi)
6. ↑  Lusine Musayelian, Radio Liberty Europe: "Karabakh Gears Up For First Civil Flights In Decades." *26.1.2011*. www.azatutyun.am. Viitattu 21.5.2011. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bombardier CRJ200**.
* Bombardierin kotisivut (Arkistoitu – Internet Archive)